CELEX: 32014R0108
Language: bg
Date: 2014-02-05 00:00:00
Title: Регламент за изпълнение (ЕС) № 108/2014 на Комисията от 5 февруари 2014 година относно неодобряване на активното вещество калиев тиоцианат в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита  текст от значение за ЕИП

6.2.2014   
            
            
               BG
            
            
               Официален вестник на Европейския съюз
            
            
               L 36/9
            
         
      РЕГЛАМЕНТ ЗА ИЗПЪЛНЕНИЕ (ЕС) № 108/2014 НА КОМИСИЯТА
   
   от 5 февруари 2014 година
   относно неодобряване на активното вещество калиев тиоцианат в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 13, параграф 2 от него,
   като има предвид, че:
   
               (1)
            
            
               В съответствие с член 80, параграф 1, буква а) от Регламент (ЕО) № 1107/2009 Директива 91/414/ЕИО на Съвета (2) се прилага по отношение на процедурата и условията за одобрение за активни вещества, за които е прието решение в съответствие с член 6, параграф 3 от същата директива преди 14 юни 2011 г. По отношение на калиевия тиоцианат условията, предвидени в член 80, параграф 1, буква а) от Регламент (ЕО) № 1107/2009, са изпълнени с Решение 2005/751/ЕО на Комисията (3).
            
         
               (2)
            
            
               В съответствие с член 6, параграф 2 от Директива 91/414/ЕИО на 6 септември 2004 г. Нидерландия получи заявление от Koppert Beheer B.V. за включване на активното вещество калиев тиоцианат в приложение I към Директива 91/414/ЕИО. С Решение 2005/751/ЕО бе потвърдено, че документацията е пълна, т. е. може да се приеме, че принципно отговаря на изискванията за данни и информация от приложения II и III към Директива 91/414/ЕИО.
            
         
               (3)
            
            
               В съответствие с разпоредбите на член 6, параграфи 2 и 4 от Директива 91/414/ЕИО беше направена оценка на въздействието на посоченото активно вещество върху здравето на човека и на животните и върху околната среда за видовете употреба, предложени от заявителя. На 27 юли 2007 г. определената за докладчик държава членка представи на Комисията проект на доклад за оценка. От заявителя беше поискана допълнителна информация в съответствие с член 11, параграф 6 от Регламент (ЕС) № 188/2011 (4) на Комисията. На 30 май 2011 г. заявителят уведоми, че не разполага с допълнителна информация.
            
         
               (4)
            
            
               Проектът на доклада за оценка беше разгледан от държавите членки и Европейския орган за безопасност на храните (наричан по-долу „Органът“). На 22 октомври 2012 г. Органът представи на Комисията заключението си във връзка с оценката на риска от употребата на активното вещество калиев тиоцианат като пестицид (5). Органът установи няколко аспекта, по отношение на които информацията е непълна и които изискват допълнителен принос от заявителя. С писмо от 27 септемрви 2013 г. Koppert B.V. оттегли заявлението си за одобрение на калиевия тиоцианат.
            
         
               (5)
            
            
               В съответствие с член 8, параграф 1, буква б) на Директива 91/414/ЕИО на държавите членки бе дадена възможността да издават временни разрешения за продуктите за растителна защита, съдържащи калиев тиоцианат, за първоначален период от три години. С Решение № 2010/457/ЕС на Комисията (6) на държавите членки бе дадено право да удължат временните разрешения, издадени за калиев тиоцианат, за период, изчитащ най-късно на 31 август 2012 г. С Решение за изпълнение № 2012/363/ЕС на Комисията (7) на държавите членки бе дадено право да удължат временните разрешения, издадени за калиев тиоцианат, за период, изтичащ най-късно на 31 юли 2014 г.
            
         
               (6)
            
            
               Поради оттеглянето на заявлението калиевият тиоцианат следва да не бъде одобрен в съответствие с член 13, параграф 2 от Регламент (ЕО) № 1107/2009.
            
         
               (7)
            
            
               Поради това съществуващите временни разрешения следва да бъдат оттеглени и да не се издават други.
            
         
               (8)
            
            
               На държавите членки следва да се предостави време да оттеглят разрешенията за продукти за растителна защита, съдържащи калиев тиоцианат.
            
         
               (9)
            
            
               За продуктите за растителна защита, съдържащи калиев тиоцианат, за които държавите членки предоставят гратисен период в съответствие с член 46 от Регламент (ЕО) № 1107/2009, този период следва да изтече най-късно осемнадесет месеца след влизането в сила на настоящия регламент.
            
         
               (10)
            
            
               Настоящият регламент не засяга подаването на ново заявление за калиев тиоцианат по реда на член 7 от Регламент (ЕО) № 1107/2009.
            
         
               (11)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Неодобряване на активно вещество
   Активното вещество калиев тиоцианат не се одобрява.
   Член 2
   Преходни мерки
   Държавите членки оттеглят съществуващите разрешения за продукти за растителна защита, съдържащи калиев тиоцианат като активно вещество, не по-късно от 26 август 2014 г.
   Член 3
   Гратисен период
   Всеки гратисен период, предоставен от държавите членки в съответствие с член 46 от Регламент (ЕО) № 1107/2009, е възможно най-кратък и изтича не по-късно 26 август 2015 г.
   Член 4
   Влизане в сила
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 февруари 2014 година.
      
         
            За Комисията
         
         
            Председател
         
         José Manuel BARROSO
         
      
   
   
      (1)  ОВ L 309, 24.11.2009 г., стр. 1.
   
      (2)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).
   
      (3)  Решение 2005/751/ЕО на Комисията от 21 октомври 2005 г. относно признаване по принцип на пълнотата на досиетата, представени за подробно проучване, с оглед на възможното включване на аскорбинова киселина, калиев йодид и калиев тиоцианат в приложение I към Директива 91/414/ЕИО на Съвета (ОВ L 282, 26.10.2005 г., стр. 18).
   
      (4)  Регламент (ЕС) № 188/2011 на Комисията от 25 февруари 2011 г. за определяне на подробни правила за прилагане на Директива 91/414/ЕИО на Съвета по отношение на процедурите за оценка на активните вещества, които не са били предлагани на пазара две години след датата на нотифициране на посочената директива (ОВ L 53, 26.2.2011 г., стр. 51).
   
      (5)  EFSA Journal (Бюлетин на ЕОБХ) 2013 г.; 11(6):2922. Достъпен онлайн на следния интернет адрес: www.efsa.europa.eu
   
      (6)  Решение 2010/457/ЕС на Комисията от 17 август 2010 г. за даване право на държавите членки да удължат временните разрешения, издадени за новите активни вещества Candida oleophila щам O, калиев йодид и калиев тиоцианат (ОВ L 218, 19.8.2010 г., стр. 24).
   
      (7)  Решение за изпълнение 2012/363/ЕС на Комисията от 4 юли 2012 г. за даване право на държавите членки да удължат срока на временните разрешения, издадени за новите активни вещества биксафен, Candida oleophila щам O, флуопирам, халосулфурон, калиев йодид, калиев тиоцианат и спиротетрамат (ОВ L 176, 6.7.2012 г., стр. 70).